b'\n_START_ARTICLE_\nTeden dni do polne lune\n_START_SECTION_\nVsebina\n_START_PARAGRAPH_\nRoman govori o ljubljanski alternativni sceni v 80. letih 20. stoletja. Predstavi nam Tiso, \xc5\xa1tudentko prava, pesnico in zaprise\xc5\xbeeno alternativko ter teden dni njenega \xc5\xbeivljenja. Pred nekaj meseci je namre\xc4\x8d ravno na no\xc4\x8d, ko je bila polna luna spoznala Vita, od katerega ni sli\xc5\xa1ala niti besedice \xc5\xbee od tistega ve\xc4\x8dera. Sedaj pa \xc4\x8daka na polno luno, kajti prepri\xc4\x8dana je, da ga bo ravno takrat znova sre\xc4\x8dala. V zgodbi spoznamo tudi njeno dobro prijateljico Darjo, ki je v nasprotju s Tiso izredno lahkomiselna in se brezglavo zaljubi v propadlega punkerja Braneta.'